****

**Et billede, der indeholder indendørs, køkken, person, væg

Automatisk genereret beskrivelseVolkswagen Group starter udvikling og produktion af battericeller i Salzgitter**

* **Volkswagen Group Center of Excellence åbner pilotproduktion af battericeller på fabrikken i Salzgitter**
* **Volkswagen opbygger know-how indenfor udvikling og produktion af battericeller**
* **Gigafabrik, der er etableret i joint venture med Northvolt starter produktion på samme lokation i 2023/24**
* **Ved siden af dette åbnes der i 2020 et pilotprojekt indenfor genbrug af batterier.**
* **Dr. Stefan Sommer, medlem af direktionen i Volkswagen Group udtaler: ”Volkswagen arbejder hurtigt og konsistent med opbygning af know-how indenfor battericeller i Tyskland.”**
* **Volkswagen Group Components CEO Thomas Schmall: “Vi er på vej til at blive en af de største producenter af komponenter indenfor e-mobilitet.”**

**Volkswagen Group sætter nye standarder indenfor udvikling, test og produktion af den nyeste batteri-celle-teknologi i Tyskland. I Salzgitter alene, vil der blive skabt over 1.000 jobs i 2023/24 indenfor produktion af battericeller – 300 af dem vil være beskæftiget i Volkswagens udviklingscenter og pilotproduktion og 700 i joint venturen mellem Northvolt og Volkswagen, der skal bygge og køre battericelle-fabrikken. I den samme periode vil Volkswagen Group investere over 1 milliard euro i battericelle-aktiviteter.**

Volkswagen åbnede på Center of Excellence i Salzgitter for nyligt en pilotproduktion, hvor man begyndte at producere battericeller i mindre serier. Cirka 300 eksperter er involveret i udvikling, test og indkøring af nye innovative produktionsteknologier indenfor produktionen af lithium-ion-batterier. I første omgang investerer Volkswagen over 100 milioner euro i at opbygge know-how indenfor produktion og udvikling.

Udover det investerer Volkswagen sammen med svenske Northvolt yderligere cirka 900 millioner euro i aktiviteter indenfor batterier. Opbygningen af en 16 gWh battericellefabrik i Salzgitter påbegyndes i begyndelsen af 2020. Det er planen, at en egentlig produktion på denne lokation vil starte sent i 2023/tidlig 2024. I den forbindelse etablerede Volkswagen en 50/50 joint venture med Northvolt. I første omgang vil denne uafhængige joint venture beskæftige 700.

Dr. Stefan Sommer, medlem af direktionen i Volkswagen AG med ansvar for indkøb, udtaler: ”ved at samle udvikling, test og pilotproduktion af battericeller i Salzgitter er en endnu en milepæl nået i Volkswagens omfattende offensiv indenfor e-mobilitet. Ved at samle know-how på denne lokation sikrer vi udviklingen henimod at gøre battericeller til en nøglekomponent i elektrificering, udvikle nye standarder og hurtigt overfører dem til serieproduktion.”

Volkswagen Group har derfor etableret et battericelle-forretningsområde i Volkswagen Group Components. Dette forretningsområde er designet til at optimere battericeller til fremtidig brug i Volkswagen Groups elbiler i samarbejde med underleverandører. Det omfatter alt fra at øge batteriernes kapacitet og rækkevidde, minimere brugen af sjældne råstoffer, optimering af bæredygtige produktionsmetoder og genbrug af batterisystemer. Thomas Schmall, CEO i Group Components udtaler: ”Vi udvikler og producerer allerede elektriske systemer, batterisystemer, elmotorer og opladningssystemer, og er i gang med at opbygge know-how indenfor genbrug af batterier. Med integrationen af battericeller som forretningsområde, er Volkswagen Group på rette kurs mod at blive en ledende global producent af komponenter til e-mobilitet.”

Franke Blome, Leder af Center of Excellence for Battery Cells i Salzgitter, udtaler: “Åbningen af en pilotproduktion af battericeller er et vigtigt skridt på vejen med etableringen af en Gigafabrik i Salzgitter.

Læs mere om Volkswagen faciliteter i Salzgitter og produktion af battericeller [her](https://www.volkswagen-newsroom.com/en/stories/battery-cell-assembly-pilot-line-started-5383)

Læs mere om Volkswagens offensiv indenfor e-mobilitet [her](https://www.volkswagen-newsroom.com/en/e-mobility-3921)